arnastofnun/IGC-2024 huggingface dataset:
S-976/2008

Mál þetta, sem dómtekið var í dag, er höfðað með ákæru útgefinni af lögreglustjóranum á höfuðborgarsvæðinu 31. júlí 2008 á hendur K-x-x K-x-x, fd. [...], ætluðum albönskum ríkisborgara, fyrir brot gegn lögum um útlendinga, með því að hafa þann 22. júlí 2008, á lögreglustöðinni við Hverfisgötu, Reykjavík, haft í vörslum sínum falsað vegabréf nr. Z0853034 á nafni F-x-x S-x-x, fd. [...], sem lögregla fann við leit í farangri ákærða. Í ákæru er brotið talið varða við h. lið 2. mgr. 57. gr. laga um útlendinga nr. 96/2002, sbr. 16. gr. laga nr. 20/2004. Þess er krafist að ákærði verði dæmdur til refsingar.

Farið var með mál þetta samkvæmt 125. gr. laga nr. 19/1991 og var það tekið til dóms án frekari sönnunarfærslu er sækjanda og verjanda ákærða hafði verið gefinn kostur á að tjá sig um lagaatriði og ákvörðun viðurlaga.

Ákærði hefur játað brot sitt afdráttarlaust. Er sannað með játningu ákærða, sem er í samræmi við önnur gögn málsins, að ákærði hafi gerst sekur um þá háttsemi sem honum er gefin að sök í ákæru og þar er rétt heimfærð til refsiákvæða.

Samkvæmt dómvenju er refsing ákærða hæfilega ákveðin fangelsi í 30 daga. Með vísan til eðlis brotsins og hliðsjón af almennum varnaðaráhrifum refsinga eru ekki efni til að skilorðsbinda refsinguna.

Ákærði greiði málsvarnarlaun skipaðs verjanda síns, O-kk-ef E-kk-ef hdl., sem eru hæfilega ákveðin 87.150 krónur að meðtöldum virðisaukaskatti.

Dómsorð:

Ákærði, K-x-x K-x-x, sæti fangelsi í 30 daga.

Ákærði greiði málsvarnarlaun skipaðs verjanda síns, O-kk-ef E-kk-ef hdl., 87.150 krónur.

H-kk-nf I. J-kk-nf
S-980/2008

Mál þetta, sem dómtekið var í dag, er höfðað með ákæru útgefinni af lögreglustjóranum á höfuðborgarsvæðinu 5. ágúst 2008 á hendur ákærðu E-kvk-þgf J-kvk-þgf, [-], Neðstaleiti 4, Reykjavík, fyrir þjófnað, með því að hafa þriðjudaginn 13. maí 2008, í versluninni Hagkaup, Kringlunni 4 - 12 í Reykjavík, stolið hreinsimjólk af gerðinni Dr. Hauschka, að verðmæti kr. 2.403, með því að stinga vörunni í veski sitt og ganga með út úr versluninni án þess að greiða fyrir.

Telst brot þetta varða við 244. gr. almennra hegningarlaga nr. 19/1940.

Þess er krafist að ákærða verði dæmd til refsingar.

Í málinu gerir Hagkaup, [-], þá kröfu að ákærðu verði gert að greiða skaðabætur, að fjárhæð kr. 8.593, ásamt vöxtum samkvæmt 8. gr. laga um vexti og verðtryggingu nr. 38/2001, frá tjónsdegi þann 13. maí 2008, en síðan dráttarvöxtum samkvæmt 9. gr. sömu laga að liðnum mánuði frá birtingu kröfunnar til greiðsludags.

Ákærða hefur skýlaust játað brot sitt og samþykkt að greiða andvirði þýfisins eða 2.403 krónur ásamt þeim vöxtum sem krafist er. Farið var með mál þetta samkvæmt 125. gr. laga nr. 19/1991 og var það tekið til dóms án frekari sönnunarfærslu er sækjanda og verjanda ákærðu hafði verið gefinn kostur á að tjá sig um lagaatriði og ákvörðun viðurlaga. Sannað er með játningu ákærðu og öðrum gögnum málsins að ákærða er sek um þá háttsemi sem henni er gefin að sök og eru brot hennar rétt heimfærð til refsiákvæða í ákæru.

Ákærða sem er fædd í mars 1934 hefur samkvæmt sakavottorði einu sinni áður verið fundinn sek um þjófnað en hún gekkst hinn 16. mars 2006 undir að greiða 10.000 króna sekt með lögreglustjórasátt. Þykir refsing hennar hæfilega ákveðin fangelsi í 30 daga en fresta skal fullnustu refsingarinnar og hún falla niður að liðnum tveimur árum frá uppkvaðningu dóms þessa haldi ákærða almennt skilorð 57. gr. almennra hegningarlaga nr. 19/1940 sbr. 4. gr. laga nr. 22/1955.

Ákærða greiði 2.403 krónur til Hagkaupa hf., [-] ásamt vöxtum skv. 8. gr. laga um vexti og verðtryggingu nr. 37/2001 frá 13. maí 2008 til uppkvaðningar dómsins en frá þeim degi með dráttarvöxtum skv. 1. mgr. 6. gr. sömu laga til greiðsludags.

D ó m s o r ð :

Ákærða, E-kvk-nf J-kvk-nf, sæti fangelsi í 30 daga en fresta skal fullnustu refsingarinnar og hún falla niður að liðnum tveimur árum frá uppkvaðningu dóms þessa haldi ákærða almennt skilorð 57. gr. almennra hegningarlaga nr. 19/1940 sbr. 4. gr. laga nr. 22/1955.

Ákærða greiði 2.403 krónur til Hagkaupa hf., [-] ásamt vöxtum skv. 8. gr. laga um vexti og verðtryggingu nr. 37/2001 frá 13. maí 2008 til uppkvaðningar dómsins en frá þeim degi með dráttarvöxtum skv. 1. mgr. 6. gr. sömu laga til greiðsludags.

Á-kk-nf M-kk-nf
S-994/2008

Árið 2008, þriðjudaginn 23. september 2008, er á dómþingi Héraðsdóms Reykjavíkur, sem háð er í Dómhúsinu við Lækjartorg af R-kvk-þgf H-kvk-þgf, settum héraðsdómara, kveðinn upp dómur í sakamálinu nr. 994/2008: Ákæruvaldið gegn A-kk-þgf P-kk-þgf M-kk-þgf, en málið var dómtekið hinn 15. s.m. á grundvelli 125. gr. laga nr. 19/1991.

Málið er höfðað með ákæru lögreglustjórans á höfuðborgarsvæðinu, dagsettri 12. ágúst sl., á hendur:

“A-kk-þgf P-kk-þgf M-kk-þgf, kt. 000000-0000,

Engjavegi 8, Selfossi,

fyrir líkamsárás, með því að hafa síðla kvölds sunnudaginn 17. júní 2007, í félagi við ónafngreinda aðila, ráðist á M-kk-þf B-kk-þf B-kk-þf, kt. 000000-0000, og kýlt hann tveimur hnefahöggum í andlitið þannig að hann féll á jörðina, þá stigið með fætinum á bringuna hans og ýtt honum niður, allt með þeim afleiðingum að hann hlaut rispu og bólgu á enni, bólgið nef og miðlægt brot á báðum framtönnum.

Telst þetta varða við 1. mgr. 217. gr. almennra hegningarlaga nr. 19, 1940, sbr. 10. gr. laga nr. 20, 1981 og 110. gr. laga nr. 82, 1998.

Þess er krafist að ákærði verði dæmdur til refsingar. Í málinu gerir M-kk-nf B-kk-nf þá kröfu, að ákærði verði dæmdur til að greiða bætur að fjárhæð kr. 123.760, auk þess er krafist vaxta skv. 8. gr. laga um vexti og verðtryggingu nr. 38/2001 frá tjónsdegi, en síðan dráttarvaxta skv. III. kafla sömu laga til greiðsludags.”

Sannað er með skýlausri játningu ákærða fyrir dómi og með öðrum gögnum málsins að hann hafi gerst sekur um þá háttsemi sem lýst er í ákæru og réttilega er þar færð til refsiákvæðis.

Ákærði hefur viðurkennt að hafa í félagi við ónafngreinda menn veist að brotaþola með ofbeldi og veitt honum nokkra áverka. Á hinn bóginn er til þess að líta að ákærði var aðeins 16 ára gamall þegar hann framdi brotið og hefur hann hreinan sakaferil. Hann hefur gengist hreinskilnislega við broti sínu og samþykkt að greiða bótakröfu eins og hún er fram sett. Að þessu virtu þykir rétt að fresta ákvörðun um refsingu ákærða og skal hún falla niður að liðnum tveimur árum frá birtingu dóms þessa haldi hann almennt skilorð samkvæmt 57. gr. almennra hegningarlaga.

Dæma ber ákærða til að greiða málsvarnarþóknun skipaðs verjanda síns, G-kk-ef Á-kk-ef héraðsdómslögmanns, 62.250 krónur og þóknun verjanda síns á rannsóknarstigi, G-kk-ef Æ-kk-ef S-kk-ef hæstaréttarlögmanns, 43.077 krónur, í báðum tilvikum að meðtöldum virðisaukaskatti.

DÓMSORÐ:

Fresta skal ákvörðun refsingar ákærða, A-kk-ef P-kk-ef M-kk-ef og hún falla niður að liðnum tveimur árum frá birtingu dóms þessa, haldi ákærði almennt skilorð samkvæmt 57. gr. almennra hegningarlaga.

Ákærði greiði M-kk-þgf B-kk-þgf B-kk-þgf skaðabætur að fjárhæð 123.750 krónur með vöxtum samkvæmt 8. gr. laga um vexti og verðtryggingu nr. 38/2001 frá 17. júní 2007 til 11. október 2008, en með dráttarvöxtum skv. 9. gr. laga nr. 38/2001, sbr. 1. mgr. 6. gr. sömu laga., frá þeim degi til greiðsludags.

Ákærði greiði málsvarnarþóknun verjanda síns, G-kk-ef Á-kk-ef héraðsdómslögmanns, 62.250 krónur og þóknun verjanda síns á rannsóknarstigi, G-kk-ef Æ-kk-ef S-kk-ef hæstaréttarlögmanns, 43.077 krónur.

R-kvk-nf H-kvk-nf.
S-18/2008

Mál þetta, sem þingfest var þann 11. júní sl., og dómtekið samdægurs, er höfðað með ákæru lögreglustjórans í Vestmannaeyjum, dagsettri 31. janúar 2008 á hendur H-kk-þgf J-kk-þgf K-kk-þgf, kt 080384-2549, Digranesvegi 42, Kópavogi,

„fyrir brot á lögum um ávana- og fíkniefni

með því að hafa í byrjun september 2007 keypt af ókunnum aðila í Reykjavík 1 gramm af kannabisefni og miðvikudaginn 5. september flutt efnið til Vestmannaeyja og selt það N-x-x D-x-x T-x-x, en hluti þess eða 0,52 grömm, fundust við húsleit lögreglu í herbergi ákærða á dvalarstað hans á Steinsstöðum við Höfðaveg í Vestmannaeyjum.

Telst brotið varða við 4. sbr. 1. mgr. 2. gr., sbr. 5. og 6. gr. laga um ávana- og fíkniefni nr. 65/1974 með síðari breytingum og 2. mgr. 14. gr. reglugerðar um ávana- og fíkniefni og önnur eftirlitsskyld efni nr. 233/2001.

Þess er krafist að ákærði verði dæmdur til refsingar.“

Ákærði mætti ekki við þingfestingu málsins þrátt fyrir löglega birta ákæru í Lögbirtingablaði þann 31. mars 2008 ásamt fyrirkalli þar sem þess var getið að málið kynni að verða dæmt að ákærða fjarstöddum. Málið var því tekið til dóms samkvæmt 1. mgr. 126. gr. laga nr. 19/1991 um meðferð opinberra mála.

Um málavexti vísast til ákæruskjals. Sannað er að ákærði framdi brot það sem greinir í ákæru og er það réttilega fært til refsiákvæða. Ákærði hefur með háttsemi sinni unnið sér til refsingar. Samkvæmt sakavottorði ákærða hefur honum tvisvar sinnum frá árinu 2004 verið gerð refsing fyrir brot á lögum um ávana- og fíkniefni auk brota á umferðar- og hegningarlögum.

Refsing ákærða er ákveðin 28.000 króna sekt til ríkissjóðs, sem ákærða ber að greiða innan fjögurra vikna frá uppkvaðningu dóms þessa en sæta ella fangelsi í tvo daga.

H-kk-nf O. A-kk-nf, dómstjóri, kveður upp dóm þennan.

D ó m s o r ð :

Ákærði, H-kk-nf J-kk-nf K-kk-nf, greiði 28.000 króna sekt til ríkissjóðs innan fjögurra vikna frá uppkvaðningu dóms þessa en sæti ella fangelsi í tvo daga.

H-kk-nf O. A-kk-nf.
S-193/2008

Mál þetta, sem þingfest var 23. apríl sl. og dómtekið sama dag, er höfðað með ákæru lögreglustjórans á Selfossi, dagsettri 8. apríl 2008 á hendur I-kk-þgf P-kk-þgf E-kk-þgf, kt. 000000-0000, óstaðsettur í hús í Reykjavík,

„fyrir nytjastuld

með því að hafa, síðdegis föstudaginn 1. júní 2007, fengið bifreiðina KG-178 lánaða til reynsluaksturs í skamma stund hjá bílasölu Toyota á Selfossi og notað hana síðan í heimildarleysi þar til lögregla stöðvaði viðkomandi við akstur bifreiðarinnar á Laugavegi í Reykjavík skömmu eftir miðnætti sunnudaginn 3. júní s.á.

Telst brot ákærða varða við 1. mgr. 259. gr. almennra hegningarlaga nr. 19/1940, sbr. lög nr. 20,1956.

Þess er krafist að ákærði verði dæmdur til refsingar.“

Ákærði kom fyrir dóminn og játaði brot sitt greiðlega og verður horft til þess vð ákvörðun refsingar. Er játning hans í samræmi við önnur gögn málsins og verður hann sakfelldur fyrir brot sitt en það er í ákæru réttilega fært til refsiákvæða. Ákærði hefur með háttsemi sinni unnið sér til refsingar.

Farið var með málið samkvæmt ákvæðum 125. gr. laga nr. 19/1991 og var það tekið til dóms án frekari sönnunarfærslu er sækjanda og verjanda, hafði verið gefinn kostur á að tjá sig um lagaatriði og ákvörðun viðurlaga. Um málavexti vísast til ákæruskjals.

Ákærði á nokkurn brotaferil að baki vegna fíkniefnabrota, líkamsárásir og umferðarlagabrot. Ákærða var síðast gerð refsing með dómi þann 28. mars 2007 og dæmdur í sex mánaða fangelsi, skilorðsbundið til þriggja ára fyrir líkamsárás. Með broti því sem ákærði hefur verið sakfelldur fyrir, rauf hann skilorð þess dóms og ber því að ákvarða honum refsingu samkvæmt reglum 60. gr. almennra hegningarlaga nr. 19/1940. Verður sá dómur því dæmur upp við ákvörðun refsingar nú. Ákærði játaði brot sitt greiðslega og hann kveðst vera að bíða eftir plássi í Krísuvík tl að taka á vanda sínum.

Með vísan til þess sem að ofan segir skal ákærða sæta fangelsi í sjö mánuði en rétt þykir að skilorðsbinda refsinguna eins og í dómsorði segir.

Í samræmi við 1. mgr. 165. gr. ber að dæma ákærðu til greiðslu sakarkostnaðar sem er þóknun skipaðs verjanda ákærðu, H-kk-ef I-kk-ef hæstaréttarlögmanns, á rannsóknarstigi og fyrir dómi samtals 98.077 krónur að meðtöldum virðisaukaskatti og 5.429 krónur í aksturskostnað.

Á-kvk-nf G-kvk-nf héraðsdómari kveður upp dóm þennan.

D ó m s o r ð :

Ákærði, I-kk-nf P-kk-nf E-kk-nf, sæti fangelsi í sjö mánuði en fresta skal fullnustu refsingarinnar og hún niður falla að liðnum þremur árum haldi ákærði almennt skilorð 57. gr almennra hegningarlaga nr. 19/1940.

Ákærða greiði allan sakarkostnað að fjárhæð 103.506 krónur, þar með talda þóknun skipaðs verjanda hans, H-kk-ef I-kk-ef hæstaréttarlögmanns, 98.077 krónur að meðtöldum virðisaukaskatti og 5.429 krónur í aksturskostnað.

.

Á-kvk-nf G-kvk-nf.
S-194/2008

Mál þetta, sem þingfest var 23. apríl sl. og dómtekið sama dag, er höfðað með ákæru lögreglustjórans á Selfossi, dagsettri 8. apríl 2008 á hendur J-x-x K-x-x, kt. 000000-0000, Högnastíg 54, Flúðum,

„fyrir þjófnað

I.

með því að hafa, síðdegis föstudaginn 10. mars 2006 stolið Nike barnaskóm að verðmæti kr. 3.690,- úr verslun Nóatúns á Selfossi

II.

Með því að hafa, síðdegis föstudaginn 5. maí 2006 stolið tveimur Adidas íþróttabuxum í fullorðinsstærð og einum íþróttabuxum af sömu gerð í barnastærð samtals að verðmæti kr. 11.970,- úr verslun Nóatúns á Selfossi.

Teljast brot ákærða varða við 1. mgr. 244. gr. almennra hegningarlaga nr. 19/1940.

Þess er krafist að ákærði verði dæmdur til refsingar.

Einkaréttarkröfur

Vegna ákæruliðar I gerir Kaupás hf., kt. 000000-0000, kröfu um að ákærða verði með dómi gert að greiða skaðabætur að fjárhæð kr. 3.690 ásamt vöxtum samkvæmt 7. gr. vaxtalaga frá tjónsdegi, en síðan dráttarvaxta samkvæmt III. kafla vaxtalaga til greiðsludags.

Vegna ákæruliðar II gerir Kaupás hf., kt. 000000-0000, kröfu um að ákærða verði með dómi gert að greiða skaðabætur, að fjárhæð kr. 11.970,- ásamt vöxtum samkvæmt 7. gr. vaxtalaga frá tjónsdegi, en síðan dráttarvaxta samkvæmt III. kafla vaxtalaga til greiðsludags.“

Ákærði kom fyrir dóminn og játaði brot sitt greiðlega og verður horft til þess vð ákvörðun refsingar. Er játning hans í samræmi við önnur gögn málsins og verður hann sakfelldur fyrir brot sitt en það er í ákæru réttilega fært til refsiákvæða. Ákærði hefur með háttsemi sinni unnið sér til refsingar.

Farið var með málið samkvæmt ákvæðum 125. gr. laga nr. 19/1991 og var það tekið til dóms án frekari sönnunarfærslu er sækjanda og ákærða, sem óskaði ekki eftir verjanda, hafði verið gefinn kostur á að tjá sig um lagaatriði og ákvörðun viðurlaga. Um málavexti vísast til ákæruskjals.

Ákærði hefur ekki sætt refsingu áður samkvæmt sakavottorði sem liggur frammi í málinu. Þá samþykkti ákærði framkomna bótakröfu.

Ákærða skal gert að greiða 30.000 krónur í sekt til ríkissjóð innan fjögurra vikna frá birtingu dóms að telja en sæta ella fangelsi í fjóra daga.

Ákærði greið Kaupás hf., kt. 000000-0000, skaðabætur eins og segir í dómsorði. Ekki kemur fram í vaxtakröfunni frá hvaða degi dráttarvaxta er krafist og er krafan að því leyti vanreifuð og bera að vísa henni frá dómi.

Á-kvk-nf G-kvk-nf héraðsdómari kveður upp dóm þennan.

D ó m s o r ð :

Ákærði, J-x-x K-x-x, greiði 30.000 krónur í sekt til ríkissjóðs innan fjögurra vikna frá uppkvaðningu dóms þessa en sæti ella fangelsi í fjóra daga.

Ákærða greiði Kaupás hf., 15.660 krónur í skaðabætur.

.

Á-kvk-nf G-kvk-nf.
S-214/2008

Mál þetta, sem þingfest var þann 30. apríl sl. og dómtekið sama dag er höfðað með ákæru lögreglustjórans á Selfossi, dagsettri 14. apríl 2008, á hendur M-kk-þgf S-kk-þgf, kt. 000000-0000. Réttarheiði 40, Hveragerði,

„fyrir fjárdrátt

með því að hafa á tímabilinu 3. maí 2007 til 2. júlí 2007 heimildarlaust og í eigin þágu dregið sér samtals kr. 360.133 kr. af reikningi Knattspyrnufélags Árborgar kt. 000000-0000, í Glitni banka, reikningsnúmer 568-500101. Ákærði var umrætt sinn framkvæmdastjóri Knattspyrnufélagsins og hafði prókúru á nefndum reikningi.

Telst brot þetta varða við 247. gr. almennra hegningarlaga nr. 19/1940.

Þess er krafist að ákærði verði dæmdur til refsingar.

Í málinu gerir Knattspyrnufélag Árborgar, kt. 000000-0000 kröfu um að ákærða verði með dómi gert að greiða skaðabætur að fjárhæð kr. 285.133 auk hæstu lögleyfðu vaxta frá 2. júlí 2007.“

Ákærði kom fyrir dóminn við þingfestingu málsins og játaði brot sitt fyrir dóminum. Er játning hans í samræmi við önnur gögn málsins og verður hann sakfelldur fyrir brot sín en þau eru í ákæru rétt færð til refsiákvæða. Ákærði hefur með háttsemi sinni unnið sér til refsingar.

Farið var með málið samkvæmt ákvæðum 125. gr. laga nr. 19/1991 og var það tekið til dóms án frekari sönnunarfærslu er sækjanda og ákærða, sem óskaði ekki eftir verjanda, hafði verið gefinn kostur á að tjá sig um lagaatriði og ákvörðun viðurlaga.

Um málavexti vísast til ákæruskjals.

Sakaferill ákærða hefur ekki áhrif við ákvörðun refsingar nú. Í gögnum málsins liggur fyrir að ákærði greiddi til baka 75.000 krónur. Kvaðst ákærði ekki hafa fengið nægjanlegt svigrúm til að endurgreiða allt féð og því hefði málið farið í þennan farveg.

Að þessu virtu þykir refsing ákærða hæfilega ákveðin fangelsi í einn mánuð. Eftir atvikum þykir með heimild í 57. gr. almennra hegningarlaga rétt að fresta fullnustu refsingar ákærða og skal hún falla niður að liðnum tveimur árum frá uppkvaðningu dóms þessa að telja haldi hann almennt skilorð nefndrar 57. gr., sbr. 4. gr. laga nr. 22/1955.

Í málinu gerir Knattspyrnufélag Árborgar kröfu um skaðabætur að fjárhæð 285.133 krónur. Ákærði kvaðst viðurkenna bótakröfuna að hluta en hluta af fénu sem hann sé sakaður um að hafa dregið sér hafi verið greidd laun með samþykki stjórnar knattspyrnufélagsins. Með vísan til þessa verður ekki komist hjá því að vísa bótakröfunni frá dómi.

Á-kvk-nf G-kvk-nf héraðsdómari kveður upp dóm þennan.

D ó m s o r ð:

Ákærði, M-kk-nf S-kk-nf, sæti fangelsi í einn mánuð en fresta skal fullnustu refsingarinnar og hún niður falla að liðnum tveimur árum frá birtingu dóms þessa haldi ákærði almennt skilorð 57. gr almennra hegningarlaga nr. 19/1940 sbr. 4. gr. laga nr. 22/1955.

Bótakröfu Knattspyrnufélags Árborgar er vísað frá dómi.

Á-kvk-nf G-kvk-nf.
S-26/2008

Mál þetta, sem þingfest var í dag og dómtekið sama dag, er höfðað með ákæru lögreglustjórans á Selfossi, dagsettri 4. febrúar 2008 á hendur U-kk-þgf M-kk-þgf H-kk-þgf, kt. 000000-0000, Heiðarbrún 22, Stokkseyri,

„fyrir fíkniefnabrot

með því að hafa, aðfaranótt sunnudagsins 16. desember 2007 haft í sinni vörslu á veitinga- og skemmtistaðnum Draugabarnum á Stokkseyri, 0,44 g af amfetamíni er lögreglan fann við leit á ákærða umrætt sinn.

Telst brot ákærða varða við 2. gr., sbr. 5. og 6. gr. laga um ávana- og fíkniefni nr. 65/1974, sbr lög nr. 60/1980, 75/1982, 13/1985, 68/2001 og 1. mgr. 14. gr. reglugerðar um ávana- og fíkniefni og önnur eftirlitsskyld efni nr. 233/2001 með síðari breytingum.

Þess er krafist, að ákærði verði dæmdur til refsingar og til að sæta upptöku á framangreindum fíkniefnum (efnaskrá nr. 12942) en lagt var hald á greind fíkniefni samkvæmt 6. mgr. 5. gr. laga nr. 65/1974 og 2. mgr. 14. gr. reglugerðar nr. 233/2001.“

Ákærði mætti ekki við þingfestingu málsins þrátt fyrir löglega birta ákæru þann 19. febrúar 2008 ásamt fyrirkalli þar sem þess var getið að málið kynni að verða dæmt að ákærða fjarstöddum. Málið var því tekið til dóms samkvæmt 1. mgr. 126. gr. laga nr. 19/1991 um meðferð opinberra mála.

Um málavexti vísast til ákæruskjals. Sannað er að ákærði framdi brot það sem greinir í ákæru og er það réttilega fært til refsiákvæða. Ákærði hefur með háttsemi sinni unnið sér til refsingar. Ákærði á langan sakarferil að baki og þrisvar áður verið gerð refsing vegna brota gegn lögum um ávana- og fíkniefni.

Refsing ákærða er nú ákveðin 60.000 króna sekt til ríkissjóðs, sem ákærða ber að greiða innan fjögurra vikna frá uppkvaðningu dóms þessa en sæta ella fangelsi í sex daga.

Ákærði sæti upptöku á 0,44 g af amfetamíni.

Á-kvk-nf G-kvk-nf héraðsdómari, kveður upp dóm þennan.

D ó m s o r ð :

Ákærði, U-kk-nf M-kk-nf H-kk-nf, greiði 60.000 króna sekt til ríkissjóðs innan fjögurra vikna frá uppkvaðningu dóms þessa en sæti ella fangelsi í sex daga.

Ákærði sæti upptöku á 0,44 grömmum af amfetamíni.

Á-kvk-nf G-kvk-nf.
S-27/2008

Mál þetta, sem þingfest var þann 21. febrúar sl. og dómtekið sama dag, er höfðað með ákæru lögreglustjórans á Selfossi, dagsettri 4. febrúar 2008, á hendur S-kk-þgf E-kk-þgf I-kk-þgf, kt. 000000-0000, Sveighúsum 1, Reykjavík,

„fyrir fíkniefnabrot

með því að hafa, síðdegis föstudaginn 7. október 2005 haft í vörslu sinni 1. skammt af LSD í klefa nr. 215 í fangelsinu að Litla Hrauni, Eyrarbakka, en fangaverðir fundu fíkniefnin við leit í klefanum umrætt sinn.

Telst brot ákærðu varða við 2. gr., sbr. 5. og 6. gr. laga um ávana- og fíkniefni nr. 65/1974, sbr. lög nr. 60/1980, 75/1982, 13/1985, 68/2001 og 2. gr. sbr. 1. mgr. 14. gr. reglugerðar um ávana- og fíkniefni og önnur eftirlitsskyld efni nr. 233/2001 með síðari breytingum.

Þess er krafist, að ákærði verði dæmdur til refsingar og til að sæta upptöku á framangreindum fíkniefnum (efnaskrá nr. 7936) samkvæmt 6. mgr. 5. gr. laga nr. 65/1974 og 2. mgr. 14. gr. reglugerðar nr. 233/2001.“

Ákærði mætti við þingfestingu málsins og óskaði eftir því að H-kk-nf I-kk-nf hæstaréttarlögmaður yrði skipaður verjandi hans. Ákærði játaði háttsemina rétta eins og í ákæru greinir en krafðist sýknu á þeim forsendum að málið væri fyrnt, brotið hafi verið framið í október 2005 og rannsókn lokið 10. október sama ár en brot þetta fyrndist á tveimur árum. Sækjandi kvað rannsókn málsins ekki hafa lokið fyrr en í desember 2007. Málið var því tekið til dóms.

Um málavexti vísast til ákæruskjals. Brot það sem ákært er fyrir í máli þessu var framið 7. október 2005. Þann 10. október 2005 var brotið borið undir ákærða af varðstjóra á Litla-Hrauni og gekkst ákærði við því þá. Þann 4. október 2007 var lögregluskýrsla tekin af ákærða og ákæra síðan gefin út þann 4. febrúar 2008. Samkvæmt 1. tl. 81. gr. almennra hegningarlaga nr. 19/1940 fyrnast brot á tveimur árum sem varða fangelsi í eitt ár eða sektum. Brot þetta var því fyrnt þegar ákæra var gefin út og birt ákærða þann 14. febrúar 2008. Skýrslutaka af ákærða þann 4. desember 2007 rauf ekki fyrningu, enda var brotið þá þegar fyrnt. Verður ákærði því sýknaður í máli þessu.

Með vísan til 6. mgr. 82. gr. almennra hegningarlaga nr. 19/1940, sbr. 3. tl. 1. mgr. 69. gr. sömu laga, skal einn skammtur af LSD gerður upptækur.

Með vísan til 1. mgr. 166. gr. laga um meðferð opinberra mála skulu málsvarnarlaun skipaðs verjanda ákærða, H-kk-ef I-kk-ef hæstaréttarlögmanns, vegna vinnu á rannsóknarstigi, 62.294 krónur, og fyrir dómi, 60.000 krónur, auk ferðakostnaðar, 10.148 krónur, greidd úr ríkissjóði. Hefur þá verið tekið tillit til virðisaukaskatts.

G-kk-nf Ö-kk-nf J-kk-nf, fulltrúi sýslumanns, flutti málið af hálfu ákæruvaldsins.

Á-kvk-nf G-kvk-nf héraðsdómari kveður upp dóm þennan.

D ó m s o r ð :

Ákærði, S-kk-nf Ö-kk-nf I-kk-nf, er sýkn í máli þessu.

Ákærði sæti upptöku á einum skammti af LSD.

Allur sakarkostnaður, sem eru þóknun og málsvarnarlaun skipaðs verjanda ákærða, H-kk-ef I-kk-ef hæstaréttarlögmanns, 122.294 krónur, auk aksturskostnaðar, 10.148 krónur, skulu greidd úr ríkissjóði.

Á-kvk-nf G-kvk-nf.